Vilkinsa

Vilkinsa () ir Austrālijas lidlauks un pie tā ierīkota vasaras polārstacija Antarktīdā. Ierīkota ap  uz dienvidaustrumiem no Keisi stacijas Vilksa Zemē Pītersona glečera augšdaļā pazeminājumā starp Polāro plato un Lo leduskupolu  no okeāna krasta. Lidlauks un stacija nosaukti par godu austrāliešu aviatoram un pētniekam Hjūbertam Vilkinsam (Hubert Wilkins).

Lidlaukam ir viens  garš skrejceļš, kas izbūvēts mazkustīgā ledāja apvidū tā sauktajā zilajā ledū. Lidlauka būve tika uzsākta 2005. gadā. Pirmie izmēģinājuma lidojumi notika 2006.-2007. gada vasarā, oficiāli lidlauks atklāts 2008. gada 11. janvārī.Clarke, Sarah: Antarctic plane heading home after maiden flight, Australian Broadcasting Corporation, January 11, 2008. Lidlauks spēj uzņemt Airbus A319 lidaparātus. Transkontinentālos maršrutus apkalpo kompānija Skytraders,CASA approves Antarctic flights , The Sydney Morning Herald, January 8, 2008. kas veic lidojumus no Hobārtas Tasmanijā. Lidlauks darbojas katru polāro vasaru no oktobra līdz martam.

Pie lidlauka ierīkota sezonāla stacija lidlauka apkalpošanai. Darbojas kopš 2003. gada janvāra. Stacijas pastāvīgais personāls ir 8 cilvēki, bet nepieciešamības gadījumā stacijā var nodrošināt 40 cilvēku īslaicīgu uzturēšanos. Stacija sastāv no vairākīem uz sliecēm novietotiem moduļiem, kuros izvietotas dzīvojamās telpas un lidlauka tehniskās iekārtas. Ziemas periodā stacija tiek slēgta un moduļi iekonservēti.

 Atsauces 

 Ārējās saites 
 Stacijas un lidlauka fotogrāfijas
 Great Circle Mapper

Kategorija:Antarktīdas lidostas
Kategorija:Antarktiskās polārstacijas
Kategorija:Austrālijas polārstacijas